钦定古今图书集成/理学汇编/文学典/第118卷 > 邓信
## 钦定古今图书集成/理学汇编/文学典/第118卷 > 邓信

按《广东通志》：“信字行甫，新会人，自称水石山人。精诗
画及岐黄，性孝友温粹，削迹公庭，居常布衣蔬食，环
堵萧然，歌咏先王之风，声若金石。异邑曾内翰仕鉴
辈咸以一见为快，暇则与知己徜徉于山水，悠然不
知世上复有所谓势利。萧邑博端升讲道，慕其人，迁
琼教授，讽索别章，以未相过弗与，乃托李应叔强之”
不已，书一绝云：“散袖秋风老一株，美人南去有诗无。
六年相问不相见，梦隔城西晓月孤。”萧览而愧之。尝
过陶外翰，题其壁云：“陶潜今亦圣之清，五柳柴扉近
市城。秋思满天人欲醉，碧云屏里一箫声。”陶叹服之。
其高风远韵率如此。